Edouard Hemmer
Den Nicolas Dominique Edouard Hemmer, gebuer de 6. Dezember 1845 zu Reckeng op der Mess a gestuerwen den 10. Juli 1920 op der Cap, war e lëtzebuergeschen Affekot, Notaire Riichter a Politiker.

Den Edouard Hemmer war Notaire zu Käerch vun 1877 bis 1882 an zu Capellen vun 1882 bis 1920.

Hie war vun 1881 bis 1919 Deputéierte vum Kanton Capellen; vun 1915 bis 1917 war hie President vun der Chamber. Politesch huet hien d'Regierung vum Paul Eyschen, deen e gudde Frënd vun him war, ënnerstëtzt.

Den Edouard Hemmer war den éischte President vum Lëtzebuerger Landesverband fir Beienzuucht, deen 1886 gegrënnt gouf. Hie blouf dat bis zu sengem Doud am Joer 1920. Hie war och Vizepresident vum Nationale Pompjeesverband.

Gielchen 
 Commandeur vum Ordre de la couronne de chêne (Promotioun 1920)

Kuckt och 

Gebuer 1845
Gestuerwen 1920
Lëtzebuergesch Chamberpresidenten
Lëtzebuergesch Deputéiert
Lëtzebuergesch Notairen
Commandeur de l'ordre de la couronne de chêne
Membere vun der Assemblée constituante vun 1918